

REPUBLIKA HRVATSKA - REPUBBLICA DI CROAZIA

ISTARSKA ŽUPANIJA - REGIONE ISTRIANA

**OPĆINA OPRTALJ**

**COMUNE DI PORTOLE**

**Općinski Načelnik – Il Sindaco**

KLASA: 406-03/25-01/14

URBROJ: 2163-29-25-6

Oprtalj - Portole, 30.09.2025.

**POZIV NA DOSTAVU PONUDA**

Naručitelj Općina Oprtalj – Portole, Matka Laginje 21, 52428 Oprtalj, OIB: 27242457430, upućuje Poziv za dostavu ponuda (u daljnjem tekstu: Poziv) u sukladno članku 12. i članku 15. Zakona o javnoj nabavi („Narodne novine“, broj 120/16. i 114/22.; u daljnjem tekstu: Zakon o javnoj nabavi), za procijenjenu vrijednost nabave manju od 26.540,00 EUR za robe i usluge, odnosno 66.360,00 EUR bez PDV-a za radove Naručitelj nije obavezan provoditi postupke javne nabave propisane Zakonom o javnoj nabavi.

Nabava će se provesti u skladu s odredbama Pravilnika o provedbi postupka jednostavne nabave („Službene novine Općine Oprtalj – Portole“, broj 15/23.).

1. **PODACI O NARUČITELJU**

**Naručitelj**:Općina Oprtalj – Portole, Matka Laginje 21, 52428 Oprtalj, OIB 27242457430

**Odgovorna osoba Naručitelja**:Leo Bazjak

**Osoba zadužena za kontakt**:Nicol Vranjac Štokovac

**Službena mrežna stranica**: [www.oprtalj.hr](http://www.oprtalj.hr)

**Adresa elektroničke pošte**: opcina@oprtalj.hr

**Broj telefona**:052/644-150

1. **SUKOB INTERESA**

Naručitelj ne smije sklapati ugovore o javnoj nabavi (sukob interesa) sa sljedećim gospodarskim subjektima:

* MONEO RURALIS d.o.o., Vukovarska 19, 52440 Poreč, OIB: 55103757279,
* MONEO SAVJETOVANJE d.o.o., Vukovarska 19, 52440 Poreč, OIB: 17372187208,
* OPG ELIKSIR, Vidaci 25, 52420 Buzet, OIB: 75591701610.
* MOMENTUM, obrt za poslovno savjetovanje, vl. Sara Kmet, Vukovarska 19, 52440 Poreč, OIB: 75456225050
1. **VRSTA I KOLIČINA PREDMETA NABAVE**

Vrsta i količina predmeta nabave specificirane su u Troškovniku (Prilog 2.).

1. **VRSTA POSTUPKA NABAVE**

Jednostavna nabava, koja je sukladno s člankom 12., izuzeta od primjene odredaba Zakona o javnoj nabavi.

Predmet nabave podrazumijeva radove.

U ovom postupku nabave predmet nabave nije podijeljen na grupe.

1. **OPIS PREDMETA NABAVE**

**Predmet nabave:** Obnova kamenog nosača jarbola u Oprtlju

**Procijenjena vrijednost nabave**: 48.000,00 EUR bez PDV-a.

**Evidencijski broj nabave:** 39/25-JN

**CPV:** 45212314 - Građevinski radovi na povijesnom spomeniku ili spomen-domu

**Projektni zadatak:** Predmet nabave obuhvaća radove na obnovi i restauraciji kamenog nosača jarbola u Oprtlju, sastavljenog od vapnenačkih blokova, izvorno povezanih metalnim klinovima. Struktura nosača i pripadajuće postolje nalaze se u izrazito lošem statičkom stanju, s brojnim pukotinama, gubicima materijala, biološkim oštećenjima i dislokacijama kamenih elemenata.

Najveća oštećenja evidentirana su na donjim zonama postolja i središnjeg dijela, gdje je došlo do raslojavanja, listanja i mehaničkog odlamanja kamenih blokova. Dodatno oštećenje uzrokovano je oborinskom vodom, biološkim obraštajem te fizičkim utjecajima tijekom vremena. Željezni stup, naknadno postavljen nakon Drugog svjetskog rata, nakrivljen je i dodatno destabilizira strukturu.

Obuhvat radova

1. Istražno-analitički radovi
2. Radovi na kamenoj plastici nosača jarbola
3. Mehaničko uklanjanje raslinja i korova, mikrobioloških naslaga
4. Demontaža kamene kape nosača jarbola
5. Injektiranje pukotina i sanacija lomova
6. Uređenje rupe za jarbol
7. Zamjena trošnih nosivih kamenih elemenata
8. Rekonstrukcija oštećenih mjesta i impregnacija

Cilj je vraćanje kamenog nosača jarbola u stabilno i trajno konstruktivno stanje, uz očuvanje izvornih povijesnih, estetskih i oblikovnih vrijednosti, te usklađivanje s konzervatorsko–restauratorskim standardima.

1. **UVJETI NABAVE**

**Način izvršenja**: Ugovor o nabavi radova

**Rok početka i završetka ugovora**: Odabrani ponuditelj (izvođač radova) se obvezuje s izvođenjem radova započeti sljedeći radni dan od dana uvođenja u posao, a završiti s izvođenjem istih do 10.12.2025. od tog dana.

Izvođača radova će Naručitelj uvesti u posao u roku ne dužem od 10 kalendarskih dana od dana obostranog potpisa Ugovora. Naručitelj će odrediti točan datum uvođenja u posao i pisanim putem obavijestiti Izvođača. Uvođenje u posao smatra se izvršenim nakon uklonjenih svih eventualnih nejasnoća i smetnji za nesmetano odvijanje izvođenja radova, o čemu će biti sačinjen zapisnik o uvođenju u posao.

Pod danom završetka radova smatra se dan kada Izvođač i nadzorni inženjer zajednički konstatiraju završetak radova upisom u građevinski dnevnik.

Utvrđeni rok za završetak radova iznimno se može produžiti u sljedećim slučajevima:

* u kojima je radi bitno promijenjenih okolnosti ili više sile Izvođač bio spriječen izvoditi radove te je u tim slučajevima, dužan pisanim putem zahtijevati produljenje roka završetka radova
* kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje u građevinskom dnevniku, a ovjerava nadzorni inženjer temeljem evidencije meteoroloških uvjeta tijekom izvođenja radova i
* kada Naručitelj izda nalog o privremenoj ili trajnoj obustavi radova.

Izvođač će Naručitelju platiti penale po dnevnoj stopi od 2‰ (dvapromila) od vrijednosti ugovorenih radova s kojima je u kašnjenju za svaki dan zakašnjenja izvođenja radova u odnosu na utvrđeni rok, ukoliko je do zakašnjenja došlo krivnjom Izvođača. Ukupni iznos penala ne može prekoračiti iznos od 10% od ukupno vrijednosti ugovora s PDV-om. Naručitelj može odbiti penale od isplata koje duguje Izvođaču, ako je primjenjivo.

Ukoliko Izvođač ne izvede radove u ugovorenom roku Izvođač odgovara i za nastalu štetu Naručitelju s osnova ugovorne odgovornosti radi neurednog izvršenja preuzetih obveza, koja uključuje troškove produženog izvođenja radova koje je prouzročio naručitelju (npr. troškovi daljnjeg obavljanja stručnog nadzora i sl.). Plaćanje penala ne utječe na obveze Izvođača.

**Rok valjanosti ponude**: Najmanje 60 (šezdeset) dana od dana objave ovog Poziva.

**Mjesto izvršenja ugovora**: k.č. 6498/4, k.o. Oprtalj

**Rok, način i uvjeti plaćanja**: Naručitelj će predmet nabave platiti sukladno ispostavljenom okončanom obračunu radova, a nakon izvršenja istih. Plaćanje će se izvršiti u roku od 30 (trideset) dana od dana prihvaćanja računa od strane ovlaštene osobe Naručitelja.

**Cijena ponude**: Cijena ponude mora biti izražena u eurima. Ponuditelj nudi cijenu predmeta nabave putem Troškovnika (Prilog 2.) te je dužan ponuditi jediničnu cijenu za stavku navedenu u Troškovniku zajedno sa svim pripadajućim porezima.

**Kriterij za odabir ponude**: Najniža cijena.

**Količina predmeta nabave:** U Troškovniku (Prilog 2.) je navedena okvirna količina predmeta nabave.

1. **OSNOVE ZA ISKLJUČENJE**

Naručitelj je obvezan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

***Nepostojanje ovog razloga isključenja ponuditelj dokazuje dostavom potvrde nadležne Porezne uprave*** ***o nepostojanju dugovanja iz naslova poreznih i ostalih davanja za koje evidenciju vodi nadležna Porezna uprava. Potvrda nadležne Porezne uprave dostavlja se u elektroničkom obliku te ista ne smije biti*** ***starija od 30 (trideset) dana od dana objave ovog Poziva.***

1. **KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)**

Ponuditelj u postupku nabave mora dokazati:

* Sposobnost za obavljanje profesionalne djelatnosti.
* Tehnička i stručna sposobnost.

Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

***Sposobnost za obavljanje profesionalne djelatnosti gospodarskog subjekta ponuditelj dokazuje dostavom izvatka*** ***iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. Izvadak ne smije biti stariji od tri (3) mjeseca od dana objave ovog Poziva. Izvadak se dostavlja u neovjerenoj preslici u elektroničkom obliku.***

Tehnička i stručna sposobnost

1. Stručne kvalifikacije tehničkih stručnjaka

Gospodarski subjekt mora dokazati da će u svrhu izvršenja ugovora koji je predmet ove nabave raspolagati s minimalno 1 (jednim stručnjaka) sljedećih kvalifikacija:

* Stručnjak 1 – ovlašteni restaurator za kamenu plastiku

- ovlaštenje za izvođenje konzervatorsko-restauratorskih radova na kulturnom dobru prema užoj specijalnosti u skladu sa Zakonom o zaštiti i očuvanju kulturnih dobara te Pravilnikom o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18), kojim sukladno pozitivnim propisima dokazuje da smije obavljati tražene poslove u navedenoj funkciji

Kao dokaz ispunjenja minimalnih uvjeta, ponuditelj će dokazati potpisanim Obrascem stručnjaka (Prilog 3.), te uz isti je dužan priložiti ovlaštenje za izvođenje konzervatorsko–restauratorskih radova na kulturnom dobru, izdano od nadležnog tijela sukladno Zakonu o zaštiti i očuvanju kulturnih dobara i pripadajućim podzakonskim aktima.

2. Iskustvo gospodarskog subjekta u izvršenju radova istih ili sličnih predmetu nabave

Gospodarski subjekt u ovom postupku javne nabave mora dokazati da u svojstvu izvođača ima dovoljnu razinu iskustva što se dokazuje odgovarajućim referencama iz prethodno izvršenih radova, odnosno da je u definiranom periodu uredno izveo iste ili slične radove ukupne minimalne vrijednosti 48.000,00 EUR bez PDV-a.

Ovaj uvjet ponuditelju je dozvoljeno dokazivati s najmanje 1 (jednom), a najviše 3 (tri) reference druge ugovorne strane o urednom izvođenju i ishodu radova čija je zbrojena (kumulativna) vrijednost bez PDV-a minimalne vrijednosti 48.000,00 EUR.

 Izvođenje radova kojim se dokazuje ovaj uvjet mora biti završeno u godini u kojoj je započeo postupak javne nabave (2025.) i tijekom 5 (pet) godina koje prethode toj godini (2020.- 2024.).

Popis izvršenih radova mora sadržavati naziv projekta, opis izvršenih radova (iz kojeg Naručitelju treba biti razvidno da se radi o istim ili sličnim radovima), godina realizacije, vrijeme izvršenih radova. te naziv i kontakt podaci druge ugovorne strane. Gospodarski subjekt je obvezan u sklopu ponude dostaviti ispunjen Popis izvršenih radova (Prilog 4.).

1. **UVJETI SPOSOBNOSTI U SLUČAJU ZAJEDNICE GOSPODARSKIH SUBJEKATA, PODUGOVARATELJA ILI U SLUČAJU OSLANJANJA NA DRUGE GOSPODARSKE SUBJEKTE**

Zajednica gospodarskih subjekata je udruženje više gospodarskih subjekata koje je pravodobno dostavilo zajedničku ponudu, bez obzira na pravnu prirodu njihova međusobnog odnosa.

U slučaju zajednice ponuditelja svaki pojedini član zajednice ponuditelja pojedinačno dokazuje da:

* nije u jednoj od situacija zbog koje se gospodarski subjekt isključuje iz postupka nabave (osnove za isključenje) – sukladno ovom Pozivu na dostavu ponuda,
* ispunjava uvjete sposobnosti za obavljanje profesionalne djelatnosti.

Ukoliko ponuditelj namjerava dati dio ugovora o nabavi u podugovor jednom ili više podugovaratelja, za svakog podugovaratelja se pojedinačno dokazuje da:

* nije u jednoj od situacija zbog koje se gospodarski subjekt isključuje ili može isključiti iz postupka nabave (osnove za isključenje) – sukladno ovom Pozivu na dostavu ponuda,
* ispunjava uvjete sposobnosti za obavljanje profesionalne djelatnosti.

Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno obrascem Dodatak I. Ponudbeni list, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko zajednica gospodarskih subjekata bude odabrana za sklapanje ugovora o nabavi, obvezna je, u roku od osam (8) dana od dana izvršnosti odluke o odabiru, Naručitelju dostaviti pravni akt – sporazum o osnivanju zajednice gospodarskih subjekata za izvršenje ugovora o nabavi iz kojeg je vidljivo:

* navod kojim članovi zajednice gospodarskih subjekata opunomoćuju jednog člana zajednice gospodarskih subjekata za potpis ugovora,
* navod da je odgovornost gospodarskih subjekata iz zajednice gospodarskih subjekata zajednička i solidarna,
* dio koji će izvršavati svaki od članova zajednice gospodarskih subjekata,
* navod kojim članovi zajednice gospodarskih subjekata opunomoćuju jednog člana zajednice gospodarskih subjekata za potpis ugovora o nabavi.

Pravni akt – sporazum mora biti potpisan od svih članova zajednice gospodarskih subjekata.

1. **ODREDBE KOJE SE ODNOSE NA PODUGOVARATELJE**

Gospodarski subjekt koji namjerava dati dio ugovora o nabavi u podugovor obvezan je u ponudi:

* navesti koji dio ugovora o nabavi namjerava dati u podugovor (predmet, količina, vrijednost i postotni udio),
* navesti podatke o podugovarateljima (naziv ili tvrtka, adresa sjedišta, OIB ili nacionalni identifikacijski broj), a sve sukladno obrascu Dodatak II. Ponudbeni list.

Navedeni podaci o podugovaratelju/ima će biti obvezni sastojci ugovora o nabavi.

Ako Naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet (5) dana.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Ako se dio ugovora o nabavi daje u podugovor, tada za taj dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu priložiti račune svojih podugovaratelja koje je prethodno potvrdio.

**JAMSTVA**

**Jamstvo za uredno izvršenje ugovora**

Odabrani ponuditelj je obvezan u roku od 15 (petnaest) kalendarskih dana Naručitelju dostaviti jamstvo za uredno izvršenje ugovora u obliku bjanko zadužnice i/ili zadužnice, solemnizirane kod javnog bilježnika, u visini od 10% vrijednosti ugovora bez PDV-a, a ispunjenu sukladno Pravilniku o obliku i sadržaju bjanko zadužnice i/ili zadužnice („Narodne novine“, broj 115/12. i 82/17.).

Odabrani ponuditelj može, umjesto bjanko zadužnice i/ili zadužnice položiti depozit na poslovni račun Naručitelja otvoren kod ERSTE & STEIERMÄRKISCHE BANK d.d., IBAN: HR7124020061830400002 i pozivom na broj odobrenja: HR 68 7706 – OIB ponuditelja, sa svrhom plaćanja: novčani polog za uredno izvršenje ugovora.

U slučaju da odabrani ponuditelj povrijedi ugovorne obveze, Naručitelj će ga pisanim putem obavijestiti o namjeri naplate jamstva za uredno ispunjenje ugovornih obveza. Ukoliko ni nakon pismenog određenog primjerenog roka ugovaratelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.

Također, u slučaju zajednice ponuditelja, jamstvo za uredno ispunjenje ugovora može dostaviti bilo koji član zajednice ponuditelja, u cijelosti ili parcijalno s članom/ovima zajednice, pod uvjetom da ukupno jamstvo, u bilo kojem slučaju iznosi 10% vrijednosti ugovora (bez PDV-a).

**Jamstvo za otklanjanje nedostataka u jamstvenom roku**

Ugovaratelj je obvezan nakon izvršenja radova dostaviti Naručitelju jamstvo za otklanjanje nedostataka u jamstvenom roku. Dostavljenim jamstvom ugovaratelj garantira izvršenje radova i obvezuje se otkloniti eventualne nedostatke koji se pojave tijekom jamstvenog razdoblja od 24 (dvadesetčetiri) mjeseci, bez dodatnih troškova za Naručitelja. Jamstvo za otklanjanje nedostataka u jamstvenom roku teče nakon dostave istog.

Ugovaratelj je obvezan Naručitelju u roku u roku od 15 (petnaest) kalendarskih dana od Zapisnika o primopredaji radova dostaviti jamstvo za otklanjanje nedostataka u jamstvenom roku u obliku bjanko zadužnice i/ili zadužnice, solemnizirane kod javnog bilježnika, u visini od 10% vrijednosti ugovora bez PDV-a, a ispunjenu sukladno Pravilniku o obliku i sadržaju bjanko zadužnice i/ili zadužnice („Narodne novine“, broj 115/12. i 82/17.).

Ugovaratelj može, umjesto bjanko zadužnice i/ili zadužnice položiti depozit na poslovni račun Naručitelja otvoren kod ERSTE & STEIERMÄRKISCHE BANK d.d., IBAN: HR7124020061830400002 i pozivom na broj odobrenja: HR 68 7706 – OIB ponuditelja, sa svrhom plaćanja: novčani polog za otklanjanje nedostataka.

U slučaju da odabrani ponuditelj ne otkloni nedostatke tijekom jamstvenog roka, Naručitelj će ga pisanim putem obavijestiti o namjeri naplate jamstva za otklanjanje nedostataka u jamstvenom roku. Ukoliko ni nakon pismenog određenog primjerenog roka ugovaratelj ne postupi, Naručitelj ima pravo naplatiti jamstvo za otklanjanje nedostataka.

1. **SASTAVNI DIJELOVI PONUDE**

Ponuda treba sadržavati:

* ispunjen, potpisan i ovjeren Prilog 1. Ponudbeni list (u slučaju zajednice ponuditelja Prilog 1. Dodatak I. Ponudbeni list, a u slučaju podugovaratelja Prilog 1. Dodatak II. Ponudbeni list ovog Poziva),
* ispunjen, potpisan i ovjeren Troškovnik (Prilog 2. ovog Poziva)
* ispunjen, potpisan i ovjeren Obrazac stručnjaka (Prilog 3. ovog Poziva)
* ispunjen, potpisan i ovjeren Popis izvršenih radova (Prilog 4. ovog Poziva)
* ovlaštenje stručnjaka 1
* Potvrdu nadležne Porezne uprave u elektroničkom obliku o nepostojanju dugovanja iz naslova poreznih i ostalih davanja za koje evidenciju vodi nadležna Porezna uprava, ne stariju od 30 (trideset) dana od dana objave ovog Poziva (točka 7. ovog Poziva),
* neovjerenu presliku u elektroničkom obliku Izvatka iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariju od tri (3) mjeseca od dana objave ovog Poziva (točka 8. ovog Poziva).
1. **NAČIN IZRADE PONUDE**

Ponuda se izrađuje na hrvatskom jeziku i latiničnom pismu te se podnosi u elektroničkom obliku.

1. **ROK ZA DONOŠENJE ODLUKE**

O ishodu nabave Naručitelj će donijeti odluku u pisanom obliku.

Naručitelj će istovremeno dostaviti odluku o odabiru, odnosno odluku o poništenju postupka jednostavne nabave, s preslikom zapisnika o otvaranju, pregledu i ocjeni ponuda e-mailom na adresu elektroničke pošte svakog ponuditelja, najkasnije u roku od deset (10) dana od krajnjeg roka za dostavu ponuda.

1. **NAČIN DOSTAVE PONUDA I OTVARANJA PONUDA**

Ponuda se dostavlja na Prilogu 1. Ponudbeni list, te Troškovniku koji čini Prilog 2. ovog Poziva, a koje je potrebno dostaviti ispunjene, potpisane i ovjerene od strane ovlaštene osobe ponuditelja. Potrebno je dostaviti i sve ostale obrasce iz ovog Poziva i tražene dokaze. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponuda se dostavlja putem elektroničke pošte na mail adresu: **opcina@oprtalj.hr**uz naznaku predmeta: „Obnova kamenog nosača jarbola u Oprtlju“ zaključno do dana **09. listopada 2025. godine do 12:00 sati.**

1. **OSTALE NAPOMENE**

Naručitelj zadržava pravo poništenja ovog postupka jednostavne nabave prije zaključivanja ugovora o nabavi i bez ikakvih posljedica prema ponuditeljima.

Pri izradi ponude ponuditelj se mora pridržavati zahtjeva i uvjeta iz ovog Poziva te ne smije mijenjati i nadopunjavati tekst priloga i obrazaca.

Svi prilozi ponude mogu se dostaviti u neovjerenoj preslici (neovjerenom preslikom smatra se i neovjereni ispis elektroničke isprave). U svrhu provjere dokaza sposobnosti ponuditelja, Naručitelj može od ponuditelja tražiti dodatna pojašnjenja ili dostavu potrebnih dokumenata kojima se potvrđuje istinitost i vjerodostojnost dokumenata. Za potrebe dostavljanja dokumenata ili pojašnjenja daje se primjereni rok od pet (5) dana od dana dostave zahtjeva.

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj od najpovoljnijeg ponuditelja s kojim namjerava sklopiti ugovor o nabavi može zatražiti dostavu izvornika ili ovjerenih preslika jednog (1) ili više dokumenata koji su traženi. Za potrebe dostavljanja dokumenata daje se primjereni rok od pet (5) dana od dana dostave zahtjeva.

S obzirom da je vrijednost nabave definirana u iznosu za koji se primjenjuje izuzeće od primjene odredaba Zakona o javnoj nabavi, sukladno članku 12. istoga, na odluku o odabiru *nije dozvoljena žalba*.

Ponuda koja je suprotna odredbama ovog Poziva na dostavu ponuda ili koja sadrži pogreške, nedostatke, odnosno nejasnoće, ukoliko te pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća, u svakom je pogledu rizik za ponuditelja i rezultirat će odbijanjem takve ponude.

Trošak pripreme i podnošenja ponude u cijelosti snosi ponuditelj.

Traženje plaćanja unaprijed je isključeno.

PRILOZI/OBRASCI:

* Prilog 1. Ponudbeni list
* Prilog 1. Dodatak I. Ponudbeni list
* Prilog 1. Dodatak II. Ponudbeni list
* Prilog 2. Troškovnik
* Prilog 3. Obrazac stručnjaka
* Prilog 4. Popis izvršenih radova

OPĆINSKI NAČELNIK

Leo Bazjak, v.r.